Berg (Roerdale)

Berg, ouch waal  Berg aan de Roer of Sint-Odiliëberg (Nederlands: Sint Odiliënberg) is 'n dörp ane Roer gelaege, inne Nederlands-Limburgse gemeinde Roerdale, biej Remunj. en haet ongevaer 3.500 inwoners.

Berg haet mèr 'ne beperkde middesjtandj en is veur de meiste veurzeninge van Remuunj aafhankelik. Grote cultuurhistorische beteikenis haet de elfde-eewse romaanse basiliek gewiejd aan de HH. Wiro, Plechelmus en Otgerus.

Berg waas toet 1991 'n zelfsjtenjige gemeinde; toet-det 't biej gemeinde Postert kwaam, die in 1994 toet Amb Mofert omgeduip waerde. Vanaaf 2007 heurt 't biej de nuuj gemeinde Roerdale (aad-Roerdale en Amb Mofert).

Waope

Berg heet relatief laat, op 2 mei 1939, 'n eige waope gekrege, wat ziech es volg liet umsjrieve:

Doorsnoje: I. In goud (geel) 'ne liew vaan keel (roed), II. in blauw (sic!) 3 zèlvere (witte) viefblaojer mèt gouwe harte, gezat 2 en 1. 't Sjèld gedèk door 'n gouwe kroen mèt drei blaajer en twie perele.

Oersprunkelek had de gemeinte 'n aander sjèld ingedeend: 't waope vaan Gelderland (boe 't vaan 1277 tot 1713 bij hoort) mèt 't waope vaan 't Stiech (boe 't daoveur oonder veel) in 't hartsjèld, en daan es sjèldhawwer Sint-Pieter, dee op aw zegele vaan de sjepebaank Berg veurkump. Dat waope voont d'n Hoege Raod vaan Adel evels te wieneg lokaal. Hei-op deende me es alternatief 't aajd femiliewaope vaan de Van Vrymersums in, die vaan de veertienden tot en mèt de zeventienden iew bezittinge in Berg had.Heraldry of the World - Sint Odiliënberg

Historische inwoenertalle
Berg is euver 't algemein gestiedeg gegreujd. In de negentienden iew góng de greuj vaan 't dörp oongeveer geliek op mèt die vaan gans Limbörg, meh in d'n twintegsten iew raakden 'r achterop op 't provinciaol gemiddelde. Pas mèt 't intrejje vaan suburbanisatie begós 't aontal inwoeners umhoeg te sjete.

 Jaor  Aontal  Greuj (gans Limbörg) 1830  707Volkstèlling 1830  -- 1840  792Volkstèlling 1840 - Limbörg  +12,0% (+5,6%) 1849  817Volkstèlling 1849 - Hertogdóm Limbörg: gemeintesgewijs indeiling vaan de provincie  +3,2% (+4,3%) 1859  867Volkstèlling 1859 - Plaotseleke indeiling  +6,1% (+4,4%) 1869  905Volkstèlling 1869 - Feiteleke of getèlde bevolking in eder gemeinte vaan 't riek  +4,4% (+4,5%) 1879  975Volkstèlling 1879 - Limbörg: plaotseleke indeiling  +7,7% (+7,0%) 1889  979Volkstèlling 1889 - Limbörg  +0,4% (+6,8%) 1899  1.014Volkstèlling 1899 - Limbörg  +3,6% (+10,2%) Jaor  Aontal  Greuj (gans Limbörg) 1909  1.082Volkstèlling 1909 - Plaotseleke indeiling  +6,7% (+17,8%) 1920  1.207Volkstèlling 1920 - Plaotseleke indeiling  +11,6% (+32,6%) 1930  1.277Volkstèlling 1930 - Plaotseleke indeiling  +5,8% (+25,1%) 1947  1.368Volkstèlling 1947 - Plaotseleke indeiling  +7,1% (+24,2%) 1956  1.530Woeningtèlling 1956 - Veurnaomste gegeves per gemeinte  +11,8% (+27,3%) 1960  1.656Volkstèlling 1960 - Bevolking vaan gemeintes en oonderdeile vaan gemeintes  +8,2% (+7,4%) 1971  2.765Volkstèlling 1971 - Plaotseleke indeiling  +67% (+13,9%)

Opmerkinge
 In dees getalle zien 't Räötje, Lerop en versjèlle hoezer oet 't boetegebeed inbegrepe.
 In 1970 woorte de inwoenertalle op ganse vieftalle aofgeroond. Gelèt op 't klein aontal inwoeners vaan Berg is daorum 't greujciefer neet exakter gegeve es op ganse percinte.

Rillatief oontwikkeling vaan 1830 tot 1971

Rifferenties

Categorie:Roerdale
Categorie:Dörper in Nederlands Limburg